Legal Document

Category: 143

Text:
12. ΠΡΟΕΔΡΙΚΟ ΔΙΑΤΑΓΜΑ υπ' αριθ. 475 της 15/26 Νοεμ. 1991 (ΦΕΚ Α' 176) Περί οικονομολογικού επαγγέλματος και της αδείας ασκήσεώς του. Έχοντας υπόψη: 1.Τις διατάξεις του άρθρ. 3 παρ. 6 του Νόμ. 1100/1980 «περί ιδρύσεως Οικονομικού Επιστημονικού Επιμελητηρίου της Ελλάδος» (Α/295) όπως αντικαταστάθηκε από το άρθρ. 3 του Νόμ. 1479/1984 «Τροποποιήσεις του Νόμ. 1100/1980 και άλλες διατάξεις» (Α/145). 2.Τις διατάξεις του άρθρ. 3 παρ. 2 όπως αντικαταστάθηκε από το άρθρ. 65 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (Α/101) και του άρθρ. 4 (όπως αντικαταστάθηκε από το άρθρ. 6 παρ. 4 του Νόμ. 1440/1994 (Α/70) και τροποποιήθηκε από το άρθρ. 7 του Νόμ. 1775/88, (Α/101) του Νόμ. 1338/1983 «εφαρμογή του κοινοτικού δικαίου» (Α/34). 3.Την 482/91 γνωμοδότηση του Συμβουλίου της Επικρατείας μετά από πρόταση του Υπουργού Εθνικής Οικονομίας, αποφασίζουμε: ΟΙΚΟΜΟΜΟΛΟΓΙΚΟ ΕΠΑΓΓΕΛΜΑ Άρθρ.1.-Οικονομολογικό επάγγελμα συνιστούν οι κατ' επάγγελμα ασκούμενες δραστηριότητες οι οποίες έχουν ως αντικείμενο την εφαρμογή των πορισμάτων της οικονομικής επιστήμης και πρακτικής στους διάφορους τομείς της εθνικής και διεθνούς οικονομικής δραστηριότητας ή και την ανάπτυξη της οικονομικής επιστήμης και σκέψης. Ειδικότερα οι δραστηριότητες του οικονομολογικού επαγγέλματος είναι: 1.Ανάλυση, επεξεργασία και ερμηνεία οικονομικών φαινομένων, μεγεθών, η σύνταξη και υποβολή σχετικών μελετών και εκθέσεων προς επιχειρήσεις, οργανισμούς και γενικά φορείς οικονομικής δραστηριότητας. 2.Παροχή συμβουλών επί οικονομικών επιχειρησιακών, αναπτυξιακών, ταμιευτικών, χρηματοπιστωτικών, φοροτεχνικών και εμπορικών θεμάτων προς φορείς οικονομικής και επιχειρησιακής δραστηριότητας του ιδιωτικού, του δημόσιου τομέα και της Δημόσιας Διοίκησης. 3.Παροχή υπηρεσιών οργάνωσης, διεύθυνσης των οικονομικών δραστηριοτήτων επιχειρήσεων καθώς και φορέων οικονομικής δραστηριότητας του Δημόσιου Τομέα. 4.Παροχή υπηρεσιών οργάνωσης, διεύθυνσης, εποπτείας λογιστικών υπηρεσιών, σχεδιασμός κατάρτιση και υπογραφή Οικονομικών Καταστάσεων. 5.Παροχή φοροτεχνικών υπηρεσιών, οργάνωση, λειτουργία και διεύθυνση γραφείων και επιχειρήσεων για την παροχή των ως άνω υπηρεσιών. 6.Σχεδιασμός στατιστικών και οικονομετρικών μεθόδων και ερευνών, επεξεργασία, ανάλυση, ερμηνεία και γενικά επιστημονική και πρακτική αξιοποίηση στατιστικών στοιχείων που αφορούν στην οικονομία, στα οικονομικά μεγέθη, στους συντελεστές της παραγωγής, στην παραγωγική και αναπτυξιακή διαδικασία. 7.Έλεγχος της διαχείρισης, των οικονομικών καταστάσεων βιβλίων και στοιχείων, επιχειρήσεων, Οργανισμών, Ιδρυμάτων και γενικά φορέων οικονομικής και επιχειρησιακής δραστηριότητας ή διαχείρισης φορέων του ιδιωτικού ή του Δημόσιου τομέα κατά τις διατάξεις της κείμενης νομοθεσίας και η σύνταξη-έκδοση των αναγκαίων και σχετικών πορισμάτων εκθέσεων και πιστοποιητικών. 8.Διδασκαλία των θεωριών, αρχών, μεθόδων και πορισμάτων της οικονομικής επιστήμης και σκέψης και της εφηρμοσμένης οικονομικής, σε εκπαιδευτικά ιδρύματα, εξαιρουμένων των Ανωτάτων Εκπαιδευτικών Ιδρυμάτων. ΧΟΡΗΓΗΣΗ ΑΔΕΙΑΣ ΑΣΚΗΣΕΩΣ ΟΙΚΟΝΟΜΟΛΟΓΙΚΟΥ ΕΠΑΓΓΕΛΜΑΤΟΣ Άρθρ.8.-(Αντικαθίσταται το πρώτο εδάφιο της παρ. 8 του άρθρ. 3 του Νόμ. 1100/1980, ανωτ. σελ. 158, 31). Άρθρ.9.-Το παρόν Προεδρικό Δ/γμα αρχίζει να ισχύει από τη δημοσίευσή του στην Εφημερίδα της Κυβερνήσεως. Άρθρ.2.-1.Προϋπόθεση για την χορήγηση άδειας οικονομολογικού επαγγέλματος αποτελεί η ιδιότητα μέλους του Οικονομικού Επιμελητηρίου της Ελλάδας (ΟΕΕ) κατά τις διατάξεις του άρθρ. 3 του Νόμ. 1100/1980 όπως αντικαταστάθηκε από το άρθρ. 3 του Νόμ. 1479/84. 2.Με την επιφύλαξη των διατάξεων των παρ. 4 και 7 του άρθρ. 3 του Νόμ. 1100/1980 όπως αντικαταστάθηκε από το άρθρ. 3 του Νόμ. 1100/1980 όπως αντικαταστάθηκε από το άρθρ. 3 του Νόμ. 1479/84 για την χορήγηση της άδειας ασκήσεως οικονομολογικού, επαγγέλματος υποβάλλεται αίτηση του ενδιαφερομένου προς την Κεντρική Διοίκηση του ΟΕΕ ή ανάλογα με τον τόπο της επαγγελματικής του εγκατάστασης προς την αρμόδια Τοπική Διοίκηση Περιφερειακού Τμήματος του ΟΕΕ. 3.Στην αίτηση για την χορήγηση της άδειας ασκήσεως οικονομολογικού επαγγέλματος αναφέρονται τα στοιχεία ταυτότητας, η διεύθυνση, τα πτυχία, οι τίτλοι σπουδών, η ειδίκευση καθώς και η επαγγελματική πείρα. 4.Η αίτηση άδειας ασκήσεως οικονομολογικού επαγγέλματος συνοδεύεται υποχρεωτικά από επικυρωμένο αντίγραφο των πτυχίων, τίτλων σπουδών και πιστοποιητικών επαγγελματικής κατάρτισης και εμπειρίας του ενδιαφερομένου και από βεβαίωση της εγγραφής του ως μέλους του ΟΕΕ, την οποία εκδίδει η Γραμματεία της Κεντρικής Διοίκησης ή της αρμόδιας Τοπικής Διοίκησης Περιφερειακού τμήματος του ΟΕΕ. (Μετά τη σελ. 158, 402(α) Σελ. 158, 403 Τεύχος 1122-Σελ. 17 Οικονομικό Επιμελητήριο της Ελλάδας 14.Β.κ.12 Στην περίπτωση αίτησης για την χορήγηση προσωρινής άδειας οικονομολογικού επαγγέλματος, σύμφωνα με τις διατάξεις της παρ. 4 του άρθρ. 3 του Νόμ. 1100/80, όπως αντικαταστάθηκε από το άρθρ. 3 του Νόμ. 1479/84, αντί της βεβαίωσης, της εγγραφής του ως μέλους του ΟΕΕ, ο ενδιαφερόμενος υποβάλλει τα πιστοποιητικά έναρξης, ασκήσεως οικονομολογικού επαγγέλματος που προβλέπονται στις διατάξεις αυτές. 5.Για την έκδοση της άδειας ασκήσεως οικονομολογικού επαγγέλματος απαιτείται η καταβολή παραβόλου το ύψος του οποίου καθορίζεται σύμφωνα με τα οριζόμενα στην παρ. 2 του άρθρ. 4 του Νόμ. 1100/80 όπως τροποποιήθηκε από τον Νόμ. 1479/84. 6.Η άδεια ασκήσεως οικονομολογικού επαγγέλματος, χορηγείται με απόφαση της Κ.Δ. ή της αρμόδιας Τοπικής Διοίκησης Περιφερειακού Τμήματος του ΟΕΕ, μετά από αιτιολογημένη εισήγηση τριμελούς επιτροπής τα μέλη της οποία ορίζονται μεταξύ των μελών των διοικήσεων αυτών. Η απόφαση για την χορήγηση ή όχι της άδειας εκδίδεται το αργότερο εντός μηνός από την υποβολή της αίτησης του ενδιαφερομένου. 7.Στην άδεια ασκήσεως οικονομολογικού επαγγέλματος η οποία υπογράφεται από τον Πρόεδρο και το Γενικό Γραμματέα της αρμόδιας για τη χορήγηση της Διοίκησης, αναγράφεται η ειδικότητα ή οι ειδικότητες του οικονομολογικού επαγγέλματος για τις οποίες χορηγείται. 8.Στους κατόχους άδειας ασκήσεως οικονομολογικού επαγγέλματος χορηγείται δελτίο επαγγελματικής ταυτότητας οικονομολόγου, στην οποία γίνεται μνεία της ειδικότητας ή των ειδικοτήτων τους. Η επαγγελματική ταυτότητα οικονομολόγου ανανεώνεται κατά το πρώτο δίμηνο κάθε έτους μετά από υποβολή υπεύθυνης δήλωσης του ενδιαφερομένου ότι εξακολουθεί να ασκεί την δραστηριότητα ή τις δραστηριότητες οικονομολόγου για τις οποίες χορηγείται η ταυτότητα αυτής. 9.Η άσκηση οικονομολογικού επαγγέλματος από μέλος του ΟΕΕ στο οποίο δεν έχει χορηγηθεί η σχετική άδεια κατά τις διατάξεις των προηγούμενων παραγράφων του παρόντος άρθρου συνιστά πειθαρχικό παράπτωμα για το οποίο επιβάλλοντα οι ποινές της παρ. 3 του άρθρ. 10 του Νόμ. 1100/80 όπως τροποποιήθηκε από το Νόμ. 1479/84. 10.Για τη χορήγηση προσωρινής άδειας οικονομολογικού επαγγέλματος ισχύουν οι προϋποθέσεις του παρόντος άρθρου με την επιφύλαξη του δευτέρου εδαφίου της παρ. 4. Σελ. 158, 404 Τεύχος 1122-Σελ. 18 ΑΔΕΙΑ ΛΕΙΤΟΥΡΓΙΑΣ ΓΡΑΦΕΙΩΝ ΠΑΡΟΧΗΣ ΟΙΚΟΝΟΜΟΛΟΓΙΚΩΝ ΥΠΗΡΕΣΙΩΝ Άρθρ.3.-1.Για την λειτουργία γραφείων παροχής οικονομολογικών υπηρεσιών όπου η λειτουργία των γραφείων αυτών επιτρέπεται από την κείμενη νομοθεσία, απαιτείται άδεια σύμφωνα με τις διατάξεις της περίπτωσης ή του άρθρ. 2 του Νόμ. 1100/80 όπως τροποποιήθηκε από το Νόμ. 1479/84. 2.Προϋπόθεση για την χορήγηση άδειας λειτουργίας γραφείου παροχής οικονομολογικών υπηρεσιών είναι η κατά τις διατάξεις του άρθρ. 3 του παρόντος κατοχή άδειας ασκήσεως οικονομολογικού επαγγέλματος από τον υπεύθυνο ή τους υπεύθυνους, για την λειτουργία του γραφείου. 3.Η άδεια λειτουργίας γραφείου παροχής οικονομολογικών υπηρεσιών χορηγείται με απόφαση της Κ.Δ. ή της αρμόδιας Τοπικής Διοίκησης Περιφερειακού Τμήματος του ΟΕΕ μετά από υποβολή, υπεύθυνης δήλωσης του ενδιαφερομένου ότι εξακολουθεί να ασκεί την δραστηριότητα ή τις δραστηριότητες οικονομολόγου. 4.Για τη χορήγηση της ανωτέρω άδειας, υποβάλλεται αίτηση του υπεύθυνου ή των υπευθύνων για τη λειτουργία του γραφείου. Η αίτηση αυτή συνοδεύεται από επικυρωμένο αντίγραφο της άδειας του υπεύθυνου ή των υπευθύνων των γραφείων παροχής οικονομολογικών υπηρεσιών και αναλόγως της νομικής μορφής με την οποία πρόκειται να λειτουργήσουν επικυρωμένα αντίγραφα των κατά Νόμο Καταστατικών ή πιστοποιητικών από τα οποία προκύπτει η νόμιμη σύσταση και λειτουργία τους. ΜΗΤΡΩΟ ΑΔΕΙΩΝ ΑΣΚΗΣΕΩΣ  ΟΙΚΟΝΟΜΟΛΟΓΙΚΟΥ ΕΠΑΓΓΕΛΜΑΤΟΣ  ΚΑΙ ΑΔΕΙΩΝ ΛΕΙΤΟΥΡΓΙΑΣ ΓΡΑΦΕΙΩΝ ΟΙΚΟΝΟΜΟΛΟΓΙΚΩΝ ΥΠΗΡΕΣΙΩΝ Άρθρ.4.-1.Στον ΟΕΕ τηρείται Μητρώο αδειών άσκησης οικονομολογικού επαγγέλματος στο οποίο καταχωρούνται με αύξοντα αριθμό οι εκδιδόμενες άδειες και σημειώνονται οι τυχόν μεταβολές τους. 2.Σε ιδιαίτερο τμήμα του μητρώου αδειών οικονομολογικού επαγγέλματος καταχωρούνται οι άδειες λειτουργίας γραφείων παροχής οικονομολογικών υπηρεσιών με μνεία της νομικής μορφής τους και των υπεύθυνων για την λειτουργία τους. 3.Στο ΟΕΕ τηρείται επίσης ειδικό μητρώο προσωρινών αδειών άσκησης οικονομολογικού επαγγέλματος. 14.Β.κ.12 Οικονομικό Επιμελητήριο της Ελλάδας ΑΝΑΚΛΗΣΗ ΑΔΕΙΩΝ Άρθρ.5.-1.Η άδεια άσκησης οικονομολογικού επαγγέλματος ανακαλείται αυτοδικαίως σε περίπτωση: α)διαγραφής του ενδιαφερομένου από μέλος του ΟΕΕ με απόφαση του Πειθαρχικού Συμβουλίου του. β)καταδίκης αμετακλήτως: 1)σε ποινή κάθειρξης ή 2)για τα αδικήματα που αναφέρονται στο δεύτερο εδάφιο της παρ. 8 του άρθρ. 3 του Νόμ. 1100/1980 όπως αντικαταστάθηκε από το άρθρ. 3 του Νόμ. 1479/1984. 2.Η άδεια λειτουργίας γραφείου παροχής οικονομολογικών υπηρεσιών ανακαλείται όταν εκλείψουν οι νόμιμες προϋποθέσεις λειτουργίας του ή όταν ανακαλείται η άδεια άσκησης οικονομολογικού επαγγέλματος των υπεύθυνων για τη λειτουργία του. ΑΠΟΔΕΙΞΗ ΑΣΚΗΣΗΣ ΟΙΚΟΝΟΜΟΛΟΓΙΚΟΥ ΕΠΑΓΓΕΛΜΑΤΟΣ Άρθρ.6.-Όπου κατά τις διατάξεις του Νόμ. 1100/80 όπως τροποποιήθηκε από τον Νόμ. 1479/84, απαιτείται απόδειξη της άσκησης οικονομολογικού επαγγέλματος, η απόδειξη αυτή παρέχεται με την υποβολή από τους ενδιαφερόμενους πιστοποιητικών ή βεβαιώσεων των εργοδοτών, επιχειρήσεων και φορέων του δημοσίου ή του ιδιωτικού τομέα, στους οποίους παρέχουν ή παρείχαν κατά το κρίσιμο χρονικό διάστημα τις υπηρεσίες τους. Τα σχετικά πιστοποιητικά και βεβαιώσεις, από τα οποία προκύπτει ο χρόνος έναρξης, η διάρκεια και οι όροι της εργασιακής σχέσης, συνοδεύονται υποχρεωτικώς από επικυρωμένα αντίγραφα των φορολογικών δηλώσεων του ενδιαφερόμενου κατά το κρίσιμο χρονικό διάστημα ή εφ' όσον ο ενδιαφερόμενος δεν έχει υποβάλλει φορολογική δήλωση, από πιστοποιητικό της οικείας Εφορίας από το οποίο προκύπτει η δήλωση έναρξης ασκήσεως οικονομολογικού επαγγέλματος από τον ενδιαφερόμενο. ΑΝΑΣΤΟΛΗ ΑΣΚΗΣΕΩΣ ΟΙΚΟΝΟΜΟΛΟΓΙΚΟΥ ΕΠΑΓΓΕΛΜΑΤΟΣ Άρθρ.7.-Η άσκηση οικονομολογικού επαγγέλματος αναστέλλεται από της εκλογής και κατά την διάρκεια άσκησης καθηκόντων βουλευτού.